b'\n_START_ARTICLE_\nHello Kitty\n_START_PARAGRAPH_\nHello Kitty (jap. \xe3\x83\x8f\xe3\x83\xad\xe3\x83\xbc\xe3\x82\xad\xe3\x83\x86\xe3\x82\xa3\xc2\xa0= Har\xc5\x8d Kiti) \xe2\x80\x93 i\xc5\xa1galvotas baltos kat\xc4\x97s su raudonu kaspinu persona\xc5\xbeas, sukurtas japon\xc5\xb3 dizainer\xc4\x97s Yuko Shimizu ir i\xc5\xa1populiarintas kompanijos Sanrio. Pirmieji produktai, ant kuri\xc5\xb3 buvo nupie\xc5\xa1ta Hello Kitty, pirm\xc4\x85 kart\xc4\x85 pasirod\xc4\x97 1974 m. Japonijoje, o 1976 m. debiutavo JAV. B\xc4\x97gant laikui, Hello Kitty tapo neatsiejama japon\xc5\xb3 \xe2\x80\x9ekawaii\xe2\x80\x9c populiarios kult\xc5\xabros, vaizduojan\xc4\x8dios ma\xc5\xbeus ir linksmus persona\xc5\xbeus, dalis. Sanrio lig \xc5\xa1iol yra yra \xc5\xa1io prek\xc4\x97s \xc5\xbeenklo savinink\xc4\x97 ir licencijuoja jo naudojim\xc4\x85 tiek Japonijoje, tiek kitose \xc5\xa1alyse. Hello Kitty produkt\xc5\xb3 metin\xc4\x97 apyvarta sudaro apie 5 milijardus JAV doleri\xc5\xb3.\n_START_SECTION_\nPrek\xc4\x97s\n_START_PARAGRAPH_\nPrek\xc4\x97s su Hello Kitty \xc5\xbeenklu yra \xc4\xafvairios, pradedant l\xc4\x97l\xc4\x97mis, baigiant r\xc5\xabbais, indais, buitine technika ir net automobiliais. Kartais Herro Kitty naudojama ir ant prabangos preki\xc5\xb3.\n_START_SECTION_\nFinans\xc5\xb3 sektorius\n_START_PARAGRAPH_\n2010, Bank of America pasi\xc5\xabl\xc4\x97 Hello Kitty papuo\xc5\xa1tas banko s\xc4\x85skaitas, kur banko klientas gali gauti \xc4\x8deki\xc5\xb3 knygel\xc4\x99 ir kreditin\xc4\x99 kortel\xc4\x99 su Hello Kitty \xc5\xbeenklu. MasterCard jau net nuo 2004 met\xc5\xb3 naudoja \xc5\xa1i \xc5\xbeenkl\xc4\x85.\n_START_SECTION_\nPrabangos prek\xc4\x97s\n_START_PARAGRAPH_\nSANRIO ir gitar\xc5\xb3 gamintojas Fender i\xc5\xa1leido serij\xc4\x85 Hello Kitty gitar\xc5\xb3 (the Hello Kitty Stratocaster). Airbus yra suk\xc5\xabrusi Hello Kitty papuo\xc5\xa1t\xc4\x85 l\xc4\x97ktuv\xc4\x85 (the Hello Kitty Jet). 2009 metais prasid\xc4\x97jo bendradarbiavimas tarp Hello Kitty ir r\xc5\xabb\xc5\xb3 prekinio \xc5\xbeenklo Stussy; buvo gaminami mar\xc5\xa1kin\xc4\x97liai, pakabukai, d\xc5\xbeemperiai su Hello Kitty \xc5\xbeenklu._NEWLINE_2010 m. Hello Kitty \xc4\xaf\xc5\xbeeng\xc4\x97 \xc4\xaf vyno rink\xc4\x85, pateikdama pirk\xc4\x97jams 4 r\xc5\xab\xc5\xa1i\xc5\xb3 vyn\xc4\x85, kur\xc4\xaf galima pirkti internete, pl\xc4\x97sdama savo tikslin\xc4\x99 auditorij\xc4\x85 ir orientuodamasi ir \xc4\xaf vyresnio am\xc5\xbeiaus segment\xc4\x85.\n_START_SECTION_\nMuzika\n_START_PARAGRAPH_\nHello Kitty turi jos vardo kompaktin\xc4\x99 plok\xc5\xa1tel\xc4\x99 pavadinimu Hello World, kurioje Hello Kitty-\xc4\xafkv\xc4\x97pti atlik\xc4\x97jai patalpino savo atliekamas dainas, tarp j\xc5\xb3 Keke Palmer and Cori Yarckin.\n_START_SECTION_\n\xc5\xbdaidimai\n_START_PARAGRAPH_\nNuo 1992 m. buvo sukurta begal\xc4\x97 Hello Kitty \xc5\xbeaidim\xc5\xb3. Dauguma j\xc5\xb3 liko tik Japonijos rinkoje. Hello Kitty epizodi\xc5\xa1kai pasirodydavo tokiuose SANRIO persona\xc5\xbe\xc5\xb3 kompiuteriniuose \xc5\xbeaidimuose kaip Keroppi, Kero Kero Keroppi no B\xc5\x8dken Nikki: Nemureru Mori no Keroleen. Specialios \xc5\xbeaidim\xc5\xb3 konsol\xc4\x97s Hello Kitty Dreamcast, Hello Kitty Game Boy Pocket, ir Hello Kitty Crystal Edition Xbox taip pat buvo i\xc5\xa1leistos tik Japonijoje.\n_START_SECTION_\nAutorin\xc4\x97s teis\xc4\x97s\n_START_PARAGRAPH_\nHello Kitty yra prekinis \xc5\xbeenklas kuris yra kompanijos SANRIO nuosavyb\xc4\x97. Pasaulyje taip pat gaminama labai daug nelegali\xc5\xb3 preki\xc5\xb3 su Hello Kitty \xc5\xbeenklu.'